
RAPORT 

asupra proiectului de Lege privind înfiinţarea Institutului de Administrare a Afacerilor din municipiul Bucureşti
(PL.x. 657/ 2007)

1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 657/2 octombrie  2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind înfiinţarea Institutului de Administrare a Afacerilor din municipiul Bucureşti.

La întocmirea raportului, Comisia a analizat a analizat avizele primite de la Comisia juridică, de disciplină şi imunităţi, Comisia pentru administraţie publică, amenajarea teritoriului şi echilibru ecologic, avizul Consiliului Legislativ şi avizul Consiliului Economic şi Social.
Proiectul de Lege are ca obiect de reglementare înfiinţarea Institutul de Administrare a Afacerilor din municipiul Bucureşti, ca instituţie de învăţământ superior postuniversitar, şcoală de studii academice postuniversitare, persoană juridică de drept privat şi de utilitate publică, parte a sistemului naţional de învăţământ. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 21 deputaţi, din totalul de 31 membri ai Comisiei.
4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Oana Adriana Badea – secretar de stat în Ministerul Educaţiei, Cercetării şi Inovării; domnul prof. univ. dr. Marcel Duhăneanu – rector şi domnul Manaicu Adrian – profesor, Institutul de Administrare a Afacerilor din municipiul Bucureşti.

5. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat acest proiect de Lege  în şedinţa din 27 septembrie 2007.

În urma dezbaterii, în şedinţele din 25 februarie, 22 şi 28 aprilie 2009, Comisia a propus, cu unanimitate de voturi, adoptarea proiectului de lege, cu următoarele amendamente admise:
	Nr.

crt.
	Text 
proiect de Lege adoptat de Senat
	Text propus de Comisie

(autorul amendamentului)
	Motivare

	1. 
	Titlul Legii: Lege privind înfiinţarea Institutului de Administrare a Afacerilor din municipiul Bucureşti
	Text nemodificat.
	

	2.
	Art.1 - Se înfiinţează Institutul de Administrare a Afacerilor din municipiul Bucureşti, ca instituţie de învăţământ superior postuniversitar – şcoală de studii academice postuniversitare, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Bucureşti, Calea Griviţei nr.8-10, et.8, sector 1, cod 010731.
	Text nemodificat.
	

	3.
	Art.2 - Institutul de Administrare a Afacerilor din municipiul Bucureşti se înfiinţează cu următoarea specializare de masterat acreditată: Administrarea afacerilor – Executive MBA.
	Text nemodificat.
	

	4.
	Art.3 - În structura Institutului de Administrare a Afacerilor din municipiul Bucureşti intră şi facultăţile şi specializările, altele decât cele prevăzute la art.2, acreditate sau autorizate să funcţioneze provizoriu prin hotărâre a Guvernului, în condiţiile prevăzute de lege.
	Art.3 - În structura Institutului de Administrare a Afacerilor din municipiul Bucureşti intră şi specializările, altele decât cele prevăzute la art.2, acreditate sau autorizate să funcţioneze provizoriu prin hotărâre a Guvernului, în condiţiile legii.
Autor: Comisia.
	Pentru a se păstra specificul de instituţie de învăţământ superior postuniversitar,  şcoală de studii academice postuniversitare precizat la art. 1.

	5.
	Art.4 - Personalul didactic şi nedidactic din instituţia care a fost autorizată să funcţioneze provizoriu se preia, în condiţiile legii, la instituţia nou-înfiinţată, începând cu data intrării în vigoare a prezentei legi.

	Text nemodificat.
	

	6.
	Art.5 - (1) Institutul de Administrare a Afacerilor din municipiul Bucureşti dispune de patrimoniu propriu, prevăzut în anexa care face parte integrantă din prezenta lege. Patrimoniul institutului constă din patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.

(2) Patrimoniul prevăzut în anexă este proprietatea privată a Institutului de Administrare a Afacerilor din municipiul Bucureşti, de care acesta dispune în mod liber. În cazul înstrăinării unor bunuri din patrimoniul institutului, contravaloarea lor revine institutului.
(3) În caz de desfiinţare, dizolvare sau lichidare, patrimoniul Institutului de Administrare a Afacerilor din municipiului Bucureşti, înfiinţat prin lege, revine fondatorilor.
	Text nemodificat. 
(2) Patrimoniul prevăzut în anexă este proprietatea privată a Institutului de Administrare a Afacerilor din municipiul Bucureşti, de care acesta dispune în mod liber. În cazul înstrăinării unor bunuri din patrimoniul institutului, contravaloarea lor revine acestuia.
Autor: Comisia.
Text nemodificat.
	

	7.
	Art.6 - Cheltuielile privind funcţionarea institutului se asigură din veniturile proprii dobândite în condiţiile legii, precum şi din alte surse legale.
	Art.6 - Cheltuielile privind funcţionarea Institutului de Administrare a Afacerilor din municipiul Bucureşti se asigură din veniturile proprii dobândite în condiţiile legii, precum şi din alte surse legale.  
Autor: Comisia.
	Pentru claritatea textului.

	8.
	Art. 7 - Pentru a se asigura respectarea standardelor legale de calitate specifice învăţământului superior, Institutul de Administrare a Afacerilor din municipiul Bucureşti este special monitorizat pe o perioadă de 3 ani, conform metodologiei elaborate de Ministerul Educaţiei, Cercetării şi Tineretului, care se aprobă prin ordin al ministrului educaţiei, cercetării şi tineretului şi se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.


	Art. 7 - Pentru a se asigura respectarea standardelor legale de calitate specifice învăţământului superior, Institutul de Administrare a Afacerilor din municipiul Bucureşti este special monitorizat pe o perioadă de 3 ani, conform metodologiei elaborate de Ministerul Educaţiei, Cercetării şi Inovării, care se aprobă prin ordin al ministrului educaţiei, cercetării şi inovării şi se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
Autor: Comisia.
	Pentru a se păstra denumirea actuală a ministerului. 

	9.
	Anexă
Patrimoniul 

Institutului de Administrare a Afacerilor din municipiul Bucureşti
	Anexa proiectului de Lege, adoptată de senat, se înlocuieşte cu Anexa la prezentul raport. 
	Anexa este reactualizată.

Anexa 

PATRIMONIUL

INSTITUTULUI  DE ADMINISTRARE A AFACERILOR

DIN MUNICIPIUL BUCUREŞTI 

	Cate-     gorie
	Denumire
	Adresa
	Valoare contabilă         LEI
	Titlul în baza căruia este deţinut

	  I.
	BUNURI IMOBILE DIN CARE:
	Calea Griviţei nr. 8-10, sector 1, Bucureşti
	68.398,50
	 

	A)  
	Amenajare spaţiu
	Calea Grivitţi nr. 8-10, sector 1, Bucureşti
	68.398,50
	Facturi achiziţie

	  II.
	IMOBILIZARI NECORPORALE (SOFT, PROGRAME ŞI LICENŢE)
	Calea Griviţei nr. 8-10, sector 1, Bucureşti
	74.731,48
	Facturi achiziţie

	  III.
	BUNURI MOBILE DIN CARE:
	Calea Griviţei nr. 8-10, sector 1, Bucureşti
	367.428,62
	 

	A)  
	Tehnica de calcul
	Calea Griviţei nr. 8-10, sector 1, Bucureşti
	111.192,59
	Facturi achiziţie

	B)  
	Birotica
	Calea Griviţei nr. 8-10, sector 1, Bucureşti
	118.511,22
	Facturi achiziţie

	C)  
	Mijloace de transport
	Calea Griviţei nr. 8-10, sector 1, Bucureşti
	32.000,00
	Facturi achiziţie

	D)  
	Mobilier
	Calea Griviţei nr. 8-10, sector 1, Bucureşti
	13.677,26
	Facturi achiziţie

	E)  
	Inventar gospodăresc
	Calea Griviţei nr. 8-10, sector 1, Bucureşti
	82.835,24
	Facturi achiziţie

	F)  
	Fond biblioteca
	Calea Griviţei nr. 8-10, sector 1, Bucureşti
	9.212,31
	Facturi achiziţie

	  IV.
	IMOBILIZARI FINANCIARE DIN CARE:
	Calea Griviţei nr. 8-10, sector 1, Bucureşti
	200.000,00
	 

	A)  
	Depozite bancare
	Calea Griviţei nr. 8-10, sector 1, Bucureşti
	200.000,00
	Extras de cont 

	 
	VALOARE   TOTALA   PATRIMONIU  ( I+II+III+IV):
	 
	710.558,60
	 


NOTĂ: Prezenta Anexă are la bază Protocolul de predare-primire a patrimoniului dintre Fundaţia Şcoala Postuniversitară de Afaceri Româno-Americană ASEBUSS şi Institutul de Administrare a Afacerilor din municipiul Bucureşti, care se înfiinţează prin lege.  

